ZÁKLADNÁ ŠKOLA KOPRIVNICA

**INOVOVANÝ ŠKOLSKÝ VZDELÁVACÍ PROGRAM**

**PRE 1. STUPEŇ**

**ISCED 1**

# ZÁKLADNÁ ŠKOLA KOPRIVNICA

****

**NÁZOV: DETI, ŽIVÉ KVETY ZEME**

**Pamätaj: ZEM nededíš po predkoch, ale prepožičiavaš si ju od svojich vnukov.**

**WWW. koprivnica.sk**

**Mail: zskorivnica@szm.sk**

**Tel.: 054/7393117**

**Vzdelávací program: Primárne vzdelávanie**

**Stupeň vzdelania ISCED 1**

Dĺžka štúdia štyri roky

Vyučovací jazyk: **slovenský**

Študijná forma – **denná**

Druh školy: **štátna**

## Predkladateľ

**Názov školy**: Základná škola KOPRIVNICA

**Adresa:** Koprivnica 83, okr. Bardejov, 086 43 Koprivnica

**IČO**: 710060629

**Riaditeľ školy**: PaedDr. Marketa Krupová

**Koordinátor pre tvorbu ŠVP**: PaedDr. Marketa Krupová

**Ďalšie kontakty** : 054/7393117

[zskoprivnica@szm.sk](mailto:zskoprivnica@szm.sk)

www.koprivnicazs.szm.sk

## Zriaďovateľ

**Názov:** Obec KOPRIVNICA

**Adresa**: Koprivnica 126, okr. Bardejov, 086 43 Koprivnica

**Kontakty:** Ing. Peter Krupa, starosta obce

**Rok a miesto vydania:** 2017 Koprivnica

**Platnosť dokumentu od: 1.9.2017**

PaedDr. Marketa Krupová

Riaditeľka školy

**Rada škola schválila dňa: 11. september 2017**

**Zriaďovateľ školy schválil dňa: 12.september 2017**

|  |  |  |
| --- | --- | --- |
| **Platnosť, revidovanie /úprava/** | **Dátum** | **Zaznamenanie inovácie, zmeny, úpravy a podobne** |
| Platnosť ŠkVP od | **1.9.2008** |  |
| Revidovanie 1.9.2011 |  | Z učebného plánu vypustený predmet ENV, SPV |
|  |  |  |
| **Inovovaný 1.9.2015** |  | 1. ročník |
| **Inovovaný 1.9.2016** |  | 1. ročník |
| **Inovovaný 1.9.2017** |  | 1. ročník |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**B) Vymedzenie vlastných cieľov a poslania výchovy a vzdelávania**

**Ciele vo výchove a vzdelávaní:**

1. Správne motivovať žiakov k učeniu a naučiť ich učiť sa, vyberať si z množstva informácí tie najpodstatnejšie.
2. Vytvoriť zo školy jednu veľkú rodinu v ktorej si budú ochotne a radi všetci pomáhať a v takejto pozitívnej klíme školy nadobúdať a získavať elementárne vedomosti, zručnosti a návyky.
3. Viesť žiakov k rýchlemu, kreatívnemu mysleniu, emocionalite, sociálnemu cíteniu a hodnotovej orientácii.
4. Našim cieľom je v prvom rade naučiť **žiakov elementárne vedomosti v jedotlivých predmetoch** – naučiť ich **čítať s porozumením** – **čitateľská gramotnosť**, písať a vedieť uplatniť jednotlivé gramatické pravidlá, vedieť ich uplatniť v praxi.
5. Naučiť **ich počítať a vykonávať matemtické operácie**,získané vedomosti v matematike využiť v bežnom živote.
6. Naučiť žiakov **základom práce s počítačom**, aby vedeli obsluhovať počítať, písať v základnom programe word, pracovať s obrázkami, tabuľkami, internetom, ale aby poznali aj riziká internetu.
7. naučiť **žiakov základom cudzieho jazyka – anglického**, aby vedeli základné slová, frázy, aby sa ih naučili používať v praktickom živote čo ich posilní v sebadôvere a odvahe.
8. Viesť žiakov k láske k rodine, obci, vlati, vytvárať u nich pocit spolupatričnosti
9. Viesť žiakov k priateľstvu, ochote pomôcť si, rozoznávať dobré od zlého, úcte k ľuďom.
10. Naučiť žiakov **vedieť vnímať krásno okolo seba**, vedieť vyjadriť svoje pocity, nehambiť a za ne, vedieť pochváliť druhého ale aj prijať kritiku od toho druhého.
11. Vytvárať u žiakov kladný vzťah k blízkemu okoliu školy, k celej prírode a viesť ich k uvedomovaniu si potreby čistého prostredia, čo vyplýva aj z motta našej školy: **Pamätaj, že Zem nededíš po predkoch, ale prepožičiavaš si ju od svojich vnukov**. **– Environmentálna výchova**
12. Vytvárať u žiakov kladný vzťah k práci skrášľovaním svojho oklia školy ale aj pomáhať pri skrášľovaní okolia obce.
13. Vytvárať u žiakov **kladný vzťak k športu, pobytu v prírode** a uvedomovať si škodlivosť sedavého spôsobu života pri televízii. Podporovať u nich rozvoj rýchlosti, obratnosti, šikovnosti. Naučiť ich zdravej súťaživosti, ale naučiť ich aj vedieť prehrávať a uvedomiť si, že niekedy nie je najdôležitejia výhra ale čas strávený vonku pri športe a s priateľmi.
14. Naučiť žiakov kultúrne sa správať pri stolovaní, pri rôznych športových i spoločenských akciách.
15. Naučiť žiakov **riešiť každodenné problémy** v škole medzi spolužiakmi ale aj mimo školy vo voľnom čase.
16. Naučiť **ich správne a s rozvahou reagovať na vonkajšie podnety** či už kladné alebo záporné.
17. Výchovu k ľudským právam v triede a škole usmerňovať tak, aby sa **stala súčasťou celoživotného procesu podpora a ochrany ľudských práv.**
18. Zabezpečiť efektívnu spoluprácu školy, rodičov, organizácií a širokej miestnej komunity.
19. Zapájať žiakov do aktivít **v oblasti výchovy k ľudským právam** formou besied, návštel divadelných predstavení.
20. **Vytvárať priaznivé multikultúrne podmienky** v škole a pomôcť porozumieť iným kultúram a dôsledne uplatňovať **zákaz akejkoľvek diskriminácie.**
21. Naučiť žiakov byť schopnými využívať poznatky, zručnosti a skúsenosti na efektívne riadenie vlastných finančných zdrojov s cieľom zaistiť celoživotné finančné zabezpečenie seba a svojej domácnosti podľa **Národného štandardu finančnej gramotnosti. – finančná gramotnosť**
22. Naučiť žiakov pracovať v tíme, vedieť prijať názor každého jednotlivca.
23. Podporovať **prácu s časopismi a rozvíjať čitateľskú gramotnosť žiakov.**
24. **Zapájať žiakov do jazykových aktivít v rámci Dňa jazykov.**
25. Rozvíjať osvetovú výchovnú činnosť – vývoj a problémy na miestnej , regionálnej úrovni.
26. Venovať **pozornosť recyklácii a likvidácii** odpadov.
27. Rozvíjať kritické myslenie žiakov, rozlišovať nenávistné prejavy na soc. Sietiach a poukazať na ich dopad v bežnom živote.
28. Venovať pozornosť prevencii **užívania drog, alkoholu, tabaku.**

**C) Stupeň vzdelania, ktorý sa dosiahne absolvovaním školského vzdelávacieho programu, alebo jeho ucelenej časti**

Absolvovaním ŠkVP žiak získa:

Primárne vzdelanie pre prvý stupeň základnej školy. Dokladom o získanom vzdelaní je vysvedčenie s doložkou.

**D) Vlastné zameranie školy**

Základná škola v Koprivnici je zameraná na získanie základných vedomosti, zručnoti a návykov vo výchovnovzdelávacom procese. Okrem základných vedomostí, zručností a schopností vyplývajúcich z primárneho vzdelávania žiakov naša škola je zameraná na **vzťah človeka k prírode, rešpektovanie prírodných zákonitostí, vytvorenie kladného vzťahu k prírode, k ochrane životného prostredia a k vnímaniu a rešpektovaniu celého životného prostredia okolo seba.** Keďže sme škola vidiecka, ktorá sa môže pýšiť krásnym prostredím a okolím, našim východiskom bude práve príroda a prepojenie výchovnovzdelávacieho procesu s kladným vzťahom k prírodnému prostrediu, k jeho ochrane a čistote a k využívaniu okolitého prostredia na športové činnosti a aktivity. Žiakom môžeme ponúknuť množstvo akcií v blízkom okolí školy, v blízkych lesoch, ktoré obklopujú našu obec, športové podujatia v každom ročnom období. Predpokladom na to je futbalové a tenisové ihrisko v susudstve školy, veľká asfaltová plocha, na ktorej je basketbalové ihrisko a plocha na vybíjanú, altánok v blízkosti školy a detské multifunkčné ihrisko. Neoddeliteľnou súčasťou prírody je aj krása a preto sa budeme snažiť **viesť žiakov k estetickému cíteniu a skrášľovaniu svojho životného prostredia a okolia.**

**Organizácia vyučovania**

Vyučovanie v našej škole je organizované formou 45 minutových vyučovacích hodín. Prestávky medzi jednotlivými hodinami sú 10 minutové. Veľká prestávka je po druhej vyučovacej hodine a je 20 minutová. Výchovné predmety ako sú VYV a TSV sú spájané do dvojhodinoviek.

V čase mimo vyučovania deti navštevujú ŠKD, v ktorom si zdokonaľujú ssvoje veodmosti, zručnosti a schopnosti, získavajú nové poznatky a pripravujú sa na vyučovanie.

V popoludňajších hodinách sa realizuje krúžková činnosť v dvojhodinovkách.

NBV - rimokatolíkov sa vyučuje v popoludňajších hodinách.

Celá organizácia vyučovania je rozpracovaná v organizačnom poriadku školy a vnútornom poriadku školy.

**Profil absolventa školy:**

Absolvent základnej školy v Koprivnici bude schopný:

* V každodennom konaní robiť dobré meno škole
* Základné poznatky z výchovnovzdelávacieho procesu uplatniť v každodennom procese.
* Vytvárať dobré medziľudské vzťahy, vážiť si priateľstvo, vedieť rozoznávať dobré od zlého, hodnotiť objektívne konanie svojich rovesníkov.
* Hodnotiť svoju prácu v škole, rodine a na verejnosti.
* Vedieť sa orienovať vo svete informácií a vyberať z nich len tie užitočné, ktoré prispejú k jeho osobnostnému rastu.
* Vedieť používať základné vedomosti z cudieho jazyka.
* Kreatívne myslieť, byť sebakritický a prijímať kritiku iných.
* Vedieť si vážiť svoje telesné i duševné zdravie, prispievať k jeho rozvoju a vedieť odolávať škodlivým vplyvom vonkajšieho prostredia.
* Vedieť si vážiť prírodné i kultúrne krásy, prispievať ku skrášľovaniu životného prostredia a uvedomiť si potrebu čistého a zdravého životného prostredia.

Jazyk a komunikácia :

* Bude sa vedieť súvisle vyjadrovať písomnou aj ústnou formou
* Dokáže určitý čas sústredene načúvať, náležite reagovať a vyjadriť svoj názor
* Uplatňuje ústretovú komunikáciu na vytváranie dobrých vzťahov
* Rešpektuje kultúrnu rozmanitosť a preukazuje záujem o medzikultúrnu komunikáciu
* získa sebadôveru a schopnosť komunikovať so spolužiakomi, učiteľmi a občanmi
* osvojí si materinský a cudzí jazyk
* získa vedomosti o pravidlách slušnej komunikácie
* bude schopný vajadriť a obhájiť svoj názor
* naučí sa čítať s porozumením
* naučí sa správne písať a používať gramatické pravidlá a javy pri písaní

Matematika a práca s informáciami

* žiak vie používať vybrané informačné a komunikačné technológie
* ovláda základy počítačových aplikácii, kreslenie a písanie
* dokáže komunikovať prostredníctvom elektronických médií
* uvedomuje si rozdiel medzi reálnym a virtuálnym svetom
* rozumie príležitostiam a rizikám internetu
* získa predstavu o číslach a naučí sa základným matematickým operáciám
* naučí sa riešiť slovné úlohy
* naučí sa využívať poznatky v praxi
* naučí sa logickému a kritickému mysleniu
* naučí sa používať kalkulačku
* získa základné návyky pri rysovaní
* spozná počítač a naučí sa základné zručnosti pri pužívaní počítača

Človek a príroda, Človek a spoločnosť

* spozná blízke i širšie okolie školy
* vytvorí si kladný vzťah k svojmu rodisku, vlasti
* spozná zloženie prírody a jej potrebu pre život
* získa kladný vzťah k životnému prostrediu
* naučí sa chrániť svoje životné prostredie

Človek a hodnoty

* naučí sa vytvárať dobré medziľudské vzťahy
* získa sebaúctu a sebadôveru
* naučí sa správne reagovať v rôznych životných situáciach a riešiť vzniknuté problémy

Človek a svet práce

* získa dobré pracovné návyky
* získa kladný vzťah k práci
* spozná každodennú prácu dospelých

Umenie a kultúra

* získa vizuálnu, sluchovú, jazykovú a pohybovú gramotnosť a tvorivosť
* získa poznatky o umeleckej tvorbe
* dokáže tvorivo vyjadrovať svoje predstavy

Zdravie a pohyb

* naučí sa vážiť si svoje telo
* naučí sa starať o svoje telo
* získa základné pohybové zručnosti
* získa pozitívny vzťah k športu

Spôsobilosť učiť sa učiť sa

* získava schopnosť sebareflexie pri poznávaní svojich myšlienkových postupov
* uplatňuje zásady rôznych techník učenia sa
* vyberá a hodnotí vybrané informácie, spracováva ich a využíva vo svojom učení
* zlepšuje svoju vytrvalosť a iniciatívu, hodnotí svoj pokrok a akceptuje spätnú väzbu

Spôsobilosť riešiť roblémy

* vnima a sleduje problémové situácie v škole, vie rozoznať ozajstný problém, premýšľa o príčinách a navrhne riešenie
* pri riešení problémov hľadá a využíva rôzne informácie
* skúša sa problémy vo vzťahoch riešiťprimeraným spôsobom

Osobné, sociálne a občianske spôsobilosti

* vytvára si poziívny sebaobraz, ktorý podporuje sebarozvoj
* uvedomuje si vlastné potreby a aktívne využíva svoje možnosti
* uvedomuje si svoje silné a slabé stránky
* kontroluje vlastné konanie a vie ovládnuť dôsledky svojich rozhodnutí
* uvedomuje si svoje práva a povinnosti
* účinne spolupracuje v skupine, je zodpovedný a dodržiava dohody
* ochotne prijíma nové nápady a sám prichádza s novými nápadmi
* podieľa sa na vtváraní dobrej klímy triedy

Spôsobilosť vnímať a chápať kultúru a vyjadrovať sa nástrojmi kultúry

* dokáže sa vyjadrovať na úrovni základnej kultúrnej gramotnosti
* dokáže pomenovať druhy umenia a ich hlavné nástroje a a vyjadrovacie prostriedky na úrovni primárneho vzdelávania
* uvedomuje si význam umenia a kultúrnej komunikácie v živote
* cení si a rešpektuje kultúrno-historické dedičstvo
* rešpektuje vkus iných ľudí
* pozná základné pravidlá, normy a zvyky súvisiace s úpravou zovňajška človeka
* pozná spoločenkú etiketu
* správa sa kultúrne, kultivovane, primerane okolnostiam a situáciám
* je tolerantný a empatický k prejavom iných kultúr

**Pedagogické stratégie**

Metódy a formy práce:

1. Vo výchovno vzdelávacom procese budeme **využívať metódy:**
   * slovné metódy,
   * rozhovory,
   * prednášky,
   * názorné vysvetľovanie,
   * projektové vyučovanie,
   * samostatné práce,
   * praktické činnosti,
   * vyučovanie pomocou prezentácií
2. Vo výchovno vzdelvacom procese budeme využívať **tieto formy práce**
   * skupinové vyučovanie,
   * individuálne vyučovanie,
   * vyučovacie bloky – ochrana a tvorba životného prostredia
   * besedy – protidrogová výchova, škodlivosť drog, základná hygiena tela, starostlivosť o prostredie a zvieratá v našich lesoch, poznávanie rastlín a ich využitie / liečivé, jedovaté /
   * brigády – skrášľovanie životného prostredia
   * exkurzie – poznávanie práce poľnohospodárov v našej obci
   * športové aktivity- podpora a rozvoj zdravia žiakov
   * stimulácia skupín žiakov so slabšími výchvno vzdelávacími výsledkami
   * individuálny prístup k žiakom – podporovanie šikovnejších ale aj slabších žiakov
   * doučovanie slabších žiakov
   * kružková činnosť
   * súťaže – športové, vedomostné

**Zabezpečenie výučby žiakov so špeciálnymi potrebami**

Žiaci zo sociálne znevýhodneného prostredia:

1. Spolupráca s rodičmi – konzultácie
2. Spolupráca s materskou školou – pravidelná informovanosť o činnosti v škôlke a o získaných vedomostiach, zručnostiach a návykoch
3. Spolupráca s obecným úradom – zabezpečenie pomôcok
4. Spolupráca s CPPPaP

**Dlhodobé projekty**

* Základná škola v Koprivnici už niekoľko rokov spolupracuje s okolitými školami.
* Každoročne pripravujeme športový deň .
* S málotriednymi školami v našom regióne organizujeme spoločné kultúrne podujatia.
* Zapájame sa do projektov podporujúcich zdravie, ako je Mliečna liga a SABI.
* Organizujeme besedy pre žiakov s dopravnou, zdravotnou a bezpečnostnou tématikou, požiarníkmi alebo policajtami, nevidiacimi.
* Príprava programov na Posedenie s Mikulášom a Deň matiek.
* Venujeme sa recyklácii odpadov – zber papiera, hliníkových viečok, starých batérií.

**Prednosti :**

* Výsledky žiakov vo výchovno - vzdelávacom procese podľa jednotlivých tabuliek sú na výbornej úrovni.
* Žiaci dosahujú výborné umiestnenia aj v reprezentovaní školy v matematických súťažiach.
* Žiaci sú zbehlí a majú výborné vedomosti v oblasti informačno – komunikačných technológií.
* Škola je známa nielen v obci, ale aj v širšom okolí prostredníctvom týždenníka Bardejovské novosti v ktorom pravidelne uverejňujeme dianie v škole i v obci.
* V tomto roku bolo tretí raz umožnené deťom zúčastniť sa plaveckého výcviku a tak sa zdokonaliť aj po fyzickej stránke.
* Škola prezentuje práce detí aj ich schopnosti a zručnosti na verejnosti prostredníctvom akcií pripravovaných v spolupráci s obecným úradom ale aj s inými školami.
* Škola pripravuje akcie aj pre samotných rodičov a učiteľov
* Zakúpili sa nové CD Romy na skvalitnenie vyučovania základných predmetov – SJ, M, PRV, AJ
* Areál školy využívame na rozvoj pohybových schopnosti našich žiakov.
* Organizujeme vzdelávacie aktivity pre učiteľov v rámci MZ a študijno- relaxačných pobytov v spolupráci s MPC v Prešove
* Využívanie interaktívnych tabúľ vo VVP

**Začlenenie prierezových tém do vyučovania**

1. **Dopravná výchova** –**výchova k bezpečnosti v cestnej premávke**: túto prierezovú tému začleníme do vyučovania formou prednášky a účasťou na didaktických hrách, kde si žiaci svoje teoretické poznatky vyskúšajú priamo v praxi pri presúvaní sa na stanovište. Súčasťou je aj zdravotná príprava – podanie prvej pomoci pri bežných poraneniach. Uskutočňujeme aj celodenné projekty formou cykloturistiky a jazdou na dopravnom ihrisku v ZŠ Marhaň, kde si žiaci zopakujú teoretickú časť a uplatňujú ju v praxi.
2. **Environmentálna výchova** – do vyučovania ju začleníme formou projektového vyučovania, ktoré sa bude realizovať počas školského roka, kde žiaci budú spoznávať rastliny a zvieratá v našom okolí, hrady a zámky v našom okolí, spoznajú minerálny prameň v našej dedine, spoznajú kvety v našom okolí a nakoniec urobia projekty o tom, čo sa naučili. Zároveň uskutočňujeme brigády v okolí školy, kde žiaci skrášľujú svoje prostredie a získavajú pracovné návyky.
3. **Osobnostný a sociálny rozvoj** – túto prierezovú tému budeme realizovať na hodinách výchov formou rozhovorov, formou hier na rozvoj osobnosti, na uvedomovanie si seba samého ale aj vzťahov s ostatnými žiakmi a členmi školskej komunity.
4. **Ochrana života a zdravia** - /OŽZ/ tuto prierezovú tému začleníme do vyučovania formou nácviku evekuácie žiakov školy v prípade mimoriadneho nebezpečenstva, formou prednášky v spolupráci so Štátnym zdravotným ústavom / prvá pomoc a dentálna hygiena/,  jednodňovým pobytom v prírode / didaktické hry/ na začiatku aj konci školského roka a formou 10 dňového plaveckého výcviku v ZŠ Raslavice.
5. **Mediálna výchova –** formou besedy budeme žiakov viesť k tomu aby poznali rôzne časopisy, média, internetové stránky veku primarané žiakom. Na hodinách slovenského jazyka budeme pracovať s detskými časopisami a učiť sa selektovať len to najdôležitejšie.
6. **Multikultúrna výchova–** formou rozhovorou a prednášok učiteľov budeme vieť žiakov k chápaniu iných kultúr, k ich poznaniu a tolerovaniu, k vzájomnej pomoci. Budeme spoznávať naše aj iné zvyky, tradície, na hodinách výtvarnej výchovy budeme vytvárať výrobky,  na hudobnej výchove budeme spievať piesne . Žiaci spoznajú práva dieťaťa, ktoré platia pre všetké deti bez rozdielu na rasu alebo kultúru- hodiny čítania. ANJ, SJL- zvyky a tradície iných krajín.
7. **Regionálna výchova a  ľudová kultúra –** formou nácvikou kultúrnych predstavení na kultúrne podujatia organizované obecným úradom a školou budeme žiakov viesť k vnímaniu ľudovej kultúra a kultúry v našom regióne, vytvárať u žiakov predpoklady na pestovanie a rozvíjanie citu ku krásam svojho regiónu, prírody. Forma: spoločné veľké projekty – predstavenia na Deň matiek a Mikuláša.
8. **Výchova k manželstvu a rodičovstvu –**túto prierezovú tému realizujeme formou Vianočných trhov, alebo posedením s rodičmi, kde žiaci pripravujú pre rodičov vianočné pečivo, spoločne zdobia stromček, spoločne stolujú-vnímajú a učia sa spolužitiu v rodine, zodpovednosti za prípravu a starostlivosť o členov rodiny. Spolupracujeme aj s denným stacionárom – žiaci vnímajú aj staršiu generáciu, spoločne s nimi tvoria a učia sa ochote pomôcť.

**Spolupráca s rodičmi a s inými subjektmi**

**Rodičia**

Spolupráca s rodičmi v našej škole je veľmi dobrá. Rodičia sa zúčastňujú združení v škole, zapájajú sa do kultúrnych i športových akcií organizovaných školou / opekanie, školský výlet, popoludňajšie akcie v škole/.

**ZRPŠ**

Rada rodičovského združenia má 5 členov z radu rodičov, ktorých si rodičia volia sami a priebežne dopĺňajú.

Schôdze ZRPŠ sú organizované 3-krát do roka podľa plánu rodičovských združení. Na schôdzi rodičovského združenia sa zúčastňujú rodičia a učitelia školy. Spoločne sa pripravuje plán školy, navrhujú sa školské akcie, hodnotia sa dosiahnuté výsledky žiakov a plnenie plánu školy.

**Rada školy**

Rada školy má 5 členov. Členovia sú zastúpení z radov zamestnancov školy, z radu rodičov

a poslancov obcného zastupiteľstva.

Predsedníčka rady školy zvoláva zasadnutie rady školy 3-krát do roka podľa plánu zasadnutí rady školy. Na týchto zasadnutiach schvaľujú plán práce školy, organizáciu školského roka, vyučovanie krúžkovej činnosti a hodnotenie plánu práce školy.

### Pedagogicko-psychologická poradňa

Škola spolupracuje s CPPPaP v Bardejove vo forme prednášok pre učiteľov na metodických združeniach a formou konzultácií.

### Organizácie v obci a okolí

V našej obci je veľa aktívnych organizácií, ktoré môžu prispieť aj k rozšíreniu vedomostí a našich žiakov. Škola spolupracuje s Dobrovoľným hasičským zborom, poľovníckym združením, ďalej spolupracuje s obecným úradom na príprave kultúrnych podujatí formou vystúpení v kultúrnom dome. Nezaostáva ani spolupráca s materskou škôlkou a to prostredníctvom organizovanie spoločných kultúrnych akcií v obci. V našej blízkosti sú aj základné školy v susedných dedinách s ktorými organizujeme spoločné športové a kultúrne podujatia. Okrem iného škola spolupracuje aj s organizáciami a to s policajným zborom, štátnym zdravotným ústavom formou prednášok organizovaných v škole.

V škole organizujeme aj prednášky v spolupráci s Regionálnym ústavom verejného zdravotníctva v Bardejove.

**Škola ako životný priestor**

Keďže škola je druhým domovom žiakov v našej škole je interiér skrášlený množstvom násteniek na ktorých sú prezentované práce detí. Žiaci, rodičia i ostatní návštevníci školy majú možnosť prostredníctvom fotografií vidieť rôzne uskutočnené akcie, Na nástenkách sú práce žiakov, ktoré prezentujú ich šikovnosť v oblasti cudzieho jazyka, krúžkov a ŠKD. Tak ako sa staráme o interiér školy aj vonkajšie prostredie je neustále skrášľované a to vysádzaním kvetov, stromov, staraním sa o trávnik formou brigád organizovaných počas školského roka. Celé dianie v škole je prezentované aj na nástenkách v priestoroch obecného úradu a vzťah detí k prírode a jej vnímanie je na poľovníckej nástenke.

**E) Dĺžka štúdia a formy výchovy a vzdelávania**

Dlžka štúdia je 4 roky.

Forma výchovy a vzdelávania: Denná forma štúdia - celodenné vzdelávanie organizované v dopoludňajších aj v odpoludňajších hodinách v rozsahu piatich pracovných dní v týždni.

**F) Učebné osnovy**

Učebné osnovy sú vypracované samostatne pre jednotlivé ročníky primárneho vzdelávania.

**G) Učebný plán**

Učebný plán je vypracovaný samostatne pre jednotlivé ročníky primárneho vzdelávania.

**H) Vyučovací jazyk podľa §12**

Vyučovacím jazykom v škole a výchovným jazykom v školskom zariadení je štátny jazyk.

**I) Spôsob, podmienky ukončenia výchovy a vzdelávania a vydávanie dokladu o získanom** **vzdelaní**

Doklad o získanom vzdelaní vydáva ZŠ Koprivnica v štátnom jazyku na predpísaných tlačivách schválených MŠVVaTK. Údaje sa musia zhodovať s údajmi v pedagogickej dokumentácii, podpisy sú vlastnoručné.

Dokladom o získanom vzdelaní je vysvedčenie.

**J) Personálne zabezpečenie**

**Charakteristika žiakov**

Žiaci, ktorí prichádzajú do Základnej školy v Koprivnici sú z obce Koprivnica a z časti Dubie, ktorá patrí do katastra Koprivnice. Ich počet sa v súčasnosti pohybuje okolo 25-tky a sú to žiaci z prevažne dobre situovaných úplnych rodín, iba malá časť týchto žiakov je z rodín zo sociálne znevýhodneného prostredia. Rodičia všetkých žiakov sa snažia spolupracovať so školou, zapájať sa do aktivít a akcií organizovaných školou a pomáhať pri príprave na vyučovanie. Väčšina žiakov navštevuje školský klub detí v škole.

Po ukončení 4. ročníka žiaci z našej základnej školy získajú primárne vzdelanie a postupujú do spádovej základnej školy v Marhani.

**Charakteristika personálneho stavu v škole**

V základnej škole pracujú celkom 5 pracovníci. Z nich sú štyria pedagogickí a jeden nepedagogický . Ku pedagogickým pracovníkom patria dvaja učiteľia, ktorí vyučujú v dvoch triedach a v nich sú po dva spojené ročníky, vychovávateľka a farár. V čase mimo vyučovania žiaci majú možnosť navštevovať školský klub detí, v ktorom sa výchovno - vzdelávacej a výchovnej činnosti venuje jedna vychovávateľka. O čistotu a poriadok v škole sa stará upratovačka.

**K) Materiálno- technické a priestorové podmienky školy**

**Súčasný stav a opis školy**

Základná škola v Koprivnici je neplnoorganizovaná základná škola, situovaná na kraji dediny v krásnom prírodnom prostredí**.** Budova školy bola postavená v sedemdesiatych rokoch. Je v dobrom technickom stave. Okolo školy je krásny areál, ktorý slúži na oddych ale i športovú činnosť detí v ich voľnom čase i počas prestávok. V jej blízkosti je futbalové ihrisko a tenisový kurt, ktoré máme k dispozícií využívať na vyučovaní aj v čase mimi vyučovania, aj počas sezonných športov. Samotná budova je jednoposchodová. Na prízemí sú dve triedy, v ktorých sa vyučuje v spojených ročníkoch, školský klub, sociálne zariadenie, riaditeľňa a počítačová učebňa. Na poschodí je telocvičňa, sociálne zariadenie, sklad a kabinet. Ku škole patrí aj plynová kotolňa a školské byty .

**Materiálno - technické zabezpečenie**

Základná škola v Koprivnici je po materiálno- technickej stránke veľmi dobre vybavená .

Vo výchovno - vzdelávacom procese sa využíva hlavne didaktická technika. Z audiovizuálnej techniky sú to televízory, DVD prehrávač, DATA projektory, notebooky. Z audiotechniky využívame hlavne magnetofón s CD, MP3, minivežu a z vizuálnej techniky máme možnosť využívať spomínané DATA projektory. Okrem tejto skupiny didaktickej techniky v škole je počítačová miestnosť, v ktorej je 10 počítačov a žiaci majú možnosť rozširovať svoje vedomosti a zručnosti aj v tejto oblasti. Škola je pripojená aj na internet a má možnosť využívať aj vlastnú WIFI sieť. Učiteľia ďalej môžu využívať vo výchovno - vzdelávacom procese aj demonštračné pomôcky, mapy, súbory, zbierky prírodnín, hry na Slovenský jazyk, CD-Romy na Matematiku, Slovenský jazyk, Anglický jazyk. Ani výchovný predmet, ako je Tv, nezaostáva. Telocvičňa je vybavená športovým náradím a pomôckami potrebnými na rozvoj obratnosti, šikovnosti, zručnosti a záujmu o šport. V školskom klube majú deti možnosť využívať ďalších 5 počítačov a rôzne zábavné hry. V škole je aj školská knižnica v ktorej je veľa titulov kníh na rozvoj čitateľskej gramotnosti našich žiakov a záujmu o kníh. Vo VVP používame aj 5 interaktívne tabule a tanečnú podložku..

Škola nemá zabezpečený bezbariérový prístup pre potreby žiakov so špeciálno výchovno- vzdelávacími potrebymi.

Škola nemá vlastnú školsku jedáleň a preto žiaci majú možnosť stravovať sa v jedálni pri materskej škôlke.

**L) Podmienky na zaistenie bezpečnosti a ochrany zdravia pri výchove a vzelávaní**

Na začiatku každého školského roka sú žiaci oboznámení s bezpečnosťou pri práci , s vnútorným školským poriadkom. Nezabúda sa ani na pravidelnú bezpečnosť žiakov počas prázdnin, výletov, kultúrnych akcií. Zamestnanci školy sú pravidelne preškoľovaní zamestnávateľom o BOZP, sú oboznamovaní s vnútorným, pracovným, prevádzkovým a organizačným poriadkom školy.

**M) Vnútorný systém kontroly a hodnotenia žiakov a detí**

Hlavným kritériom pri hodnotení školy bude spokojnosť rodičov a žiakov školy, ale aj verejnosti s ktorou škola prichádza do styku a úroveň a kvalita získaných vedomostí.

**Hodnotenie vzdelávacích výsledkov žiakov**

* + budeme sa snažiť všetkých žiakov hodnotiť objektívne
  + vytvoríme kritéria na hodnotenia písomných prác a ústnych odpovedí žiakov /90% - jednotka, 80%-75% - dvojka, 74%-50% - trojka, 49%-30% - štvorka, menej ako 30% päťka, v ústnych odpovediach žiakov podľa množstva nápovedných otázok učiteľa/
  + každého žiaka budeme hodnotiť individuálne podľa jeho schopností

Žiaci školy sú hodnotení na základe vnútorného poriadku školy, ktorý vydáva riaditeľ a je zverejnený na viditeľnom mieste.

**N) Vnútorný systém kontroly a hodnotenia zamestnancov školy**

Zamestnanci školy sú hodnotení :

* Pozorovaním vo forme hospitácií
* Percentuálnou úspešnosťou žiakov v jednotlivých písomných prácach
* Postupným zdokonaľovaním sa pod vo výchovnovzdelávacom procese pod vplyvom učiteľa
* Vzhľad interiéru a exteriéru školy
* Účasť a umiestnenie na rôznych súťažiach
* Osobnostný rast učiteľov / účasť na priebežných vzdelávaniach /
* Mimoškolská činnosť učiteľov
* Príprava programov v spolupráci s obecným úradom
* Úspešnosť našich žiakov na druhom stupni ZŠ
* Na základe vypracovaných kritérii na hodnotenie a odmeňovanie zamestnancov školy
* Podľa pracovného poriadku školy, ktorý je zverejnený na viditeľnom mieste

**Hodnotenie školy**

* + oblasti v ktorých škola dosahuje dobré výsledky zakomponované do hodnotiacej správy školy
  + slabšie stránky školy a snaha vylepšiť ich
  + plnenie plánu práce školy
  + Prezentovanie školy na verejnosti
  + Prostredie školy a školská klíma

**O) Požiadavky na kontinuálne vzdelávanie pedagogických a odborných zamestnancov**

Plán kontinuálneho vzdelávania pedagogických zamestnancov je vypracovaný samostatne.